Miri Mawr

Cyfres deledu Cymraeg i blant yn yr 1970au oedd Miri Mawr. Fe'i cynhyrchwyd a'i darlledwyd ar sianel HTV Cymru yn yr adeg cyn sefydlu S4C. Byddai'n cael ei darlledu ynghanol amserlen rhaglenni Saesneg HTV - unig sianel fasnachol y cyfnod. Ail-ddarlledwyd rhai cyfresi ar S4C yn yr 1980au cynnar a'r 1990au.

Arddull
Roedd y rhaglen yn llenwi rhyw 30 munud yn yr amserlen (gan gynnwys toriad hysbysebion). Fformat y rhaglen oedd bod amrywiaeth o gymeriadau annwyl, doniol a drygionus yn trafod thema arbennig, er enghraifft 'arlunio' a bod yna wedyn eitemau ffilm wedi eu rhag-recordio ar y thema hynny. Roedd y rhaglen felly yn ceisio cyfuno natur hwyliog i apelio at blant ysgol cynradd a chyn-arddegau ond gan gynnwys elfen addysgiadol a fu'n rhan anhepgor o gynnwys gymaint o raglenni plant y cyfnod. Roedd y cymeriadau wedi eu lleoli mewn 'ogof' a daeth teitlau y rhaglen yn adnabyddus wrth i graig hollti yn ddwy i agor ar panorama o'r criw llon a checrus yn trafod thema'r rhaglen.

Roedd y rhaglen hefyd yn cynnwys fersiwn Cymraeg o'r cartŵn Calimero.

Thema'r gyfres oedd dôn y Blue Bottlehttps://www.youtube.com/watch?v=xDDOsqCgI8k gan The Frank Barcley Group.

Cymeriadau
Daeth nifer o'r cymeriadau'n boblogaidd iawn ac yn adnabyddus ymysg plant. Byddant wedyn yn cefnogi ymgyrchoedd poblogaidd torfol gan fudiadau fel Urdd Gobaith Cymru.

Rhoddodd y gyfres hefyd gyfle i nifer o action ifanc y cyfnod feithrin profiad ac ennill bywoliaeth. Ymysg yr actorion adnabyddus a aeth ymlaen i fod yn enwau cyfarwydd ar lwyfannau a theledu Cymru.

 "Miss Blodyn Tatws" - Robin Griffithhttps://www.bbc.co.uk/cymrufyw/40985752 a aeth ymlaen i chwarae rhan 'Y Barwn Coch' yng nghyfres arall, hwyrach i blant, Siop Siafins.
 "Llewelyn Fawr" - John Ogwen
 "Caleb y Twrch" - Dafydd Hywel
 "Daniel Dŵr" - John Pierce Jones
 "Dyn Creu" - Dewi 'Pws' Morris 
 "Mr Parry" - Gwyn Parry

Cynhyrchydd y gyfres oedd Peter Elias Joneshttp://news.bbc.co.uk/welsh/hi/newsid_8690000/newsid_8693400/8693441.stmhttps://eisteddfod.cymru/digwyddiadau/dydd/8-awst-2017/aduniad-miri-mawr-i-ddathlu-cyfraniad-y-cynhyrchydd-peter-elias-jones yn wreiddiol o Langefni, Ynys Môn a gynhyrchodd sawl cyfres boblogaidd arall i blant gan gynnwys Ffalabalam, Ibiza, Ibiza a Jacpot. Sgriptiwyd y rhaglen gan Clive Roberts a John Pierce Jones.

Marchnata
Cymaint oedd poblogrwydd y gyfres fel y cynhyrchwyd gludyddion gyda wynebau'r cymeriadau.

Yn 1974 rhyddhawyd record sengl 7" Miri Mawr, "Byta Allan" gan Recordiau Sainhttps://www.youtube.com/watch?v=Q_STa8s6dc8. Cyhoeddwyd y llyfr Miri mawr i blant Cymru yn 1972 ac Ail lyfr, Miri Mawr yn 1974.

Cyfeiriadau

Dolenni allanol
Rhaglen Miri Mawr, 1975, ar archif ITV
Archif ITV ar Youtube

Categori:Rhaglenni teledu Cymraeg
Categori:Rhaglenni teledu i blant
Categori:Rhaglenni teledu'r 1970au
Categori:Cyflwyniadau rhaglenni teledu 1972
Categori:Diweddiadau rhaglenni teledu 1978